system
Răspunde în limba română, în stilul Wikipedia, cat mai corect gramatical.
user
Ce date importante ai despre Comuna Răchiteni, Iași?
assistant
Răchiteni (în maghiară Domafalva) este o comună în județul Iași, Moldova, România, formată din satele Izvoarele, Răchiteni (reședința) și Ursărești.

Așezare 
Comuna se află la marginea vestică a județului, la limita cu județul Neamț, situat pe malul drept al Siretului. Pe la marginea comunei trece șoseaua națională DN28, care leagă Iașiul de Roman. Lângă Ursărești, din acest drum se ramifică șoseaua județeană DJ201C, care o leagă spre sud în județul Neamț de Tămășeni și Roman (unde se termină în DN2).

Demografie 

Conform recensământului efectuat în 2021, populația comunei Răchiteni se ridică la 2.541 de locuitori, în scădere față de recensământul anterior din 2011, când fuseseră înregistrați 3.084 de locuitori. Majoritatea locuitorilor sunt români (93,03%), iar pentru 6,97% nu se cunoaște apartenența etnică. Din punct de vedere confesional, majoritatea locuitorilor sunt romano-catolici (88,04%), cu o minoritate de ortodocși (4,45%), iar pentru 7,28% nu se cunoaște apartenența confesională.

Politică și administrație 
Comuna Răchiteni este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Moldova a județului Roman și era formată din satele Răchiteni și Ursărești, având în total 925 de locuitori. În comună funcționau o biserică catolică și o școală mixtă cu 36 de elevi. Anuarul Socec din 1925 o consemnează în aceeași plasă, având 1396 de locuitori în satele Răchiteni, Sturza și Ursărești. În 1931, comuna a fost temporar desființată, satele ei trecând la comuna Tămășeni.

După al Doilea Război Mondial, comuna a reapărut, iar satul Sturza a luat inițial denumirea de I.C. Frimu. În 1950, comuna a trecut în administrația raionului Roman din regiunea Bacău (între 1952 și 1956, din regiunea Iași). Satul I.C. Frimu a primit în 1964 denumirea de Izvoarele. În 1968, comuna a trecut la județul Iași.

Note 

Răchiteni